คือหนูฝังยาคุมได้ปีกว่าค่ะ ผลที่ได้คือน้ำหนักเพิ่มจากเดิมเกือบ20โล ก่อนฝังน้ำหนัก72 ตอนนี้90ค่ะ ทั้งที่กินข้าวเหมือนเดิม ออกกำลัง แต่น้ำหนัหก้อยังเพิ่มหนูควรเอาออกมั้ยคะ
สวัสดีค่ะ การใช้ยาฝังคุมกำเนิดเป็นการคุมกำเนิดที่มีประสิทธิภาพสูง โอกาสตั้งครรภ์น้อยกว่า 1% หากทำในสถานพยาบาลที่เชื่อถือได้ โดยมีผลข้างเคียงได้แก่-เลือดออกกระปริดกระปรอยทางช่องคลอด-ประจำเดือนมาไม่สม่ำเสมอจนถึงไม่มา-สิวขึ้น-น้ำหนักตัวขึ้น-มีขนดก และมีความต้องการทางเพศลดน้อยลงแต่อย่างไรก็ตามควรหาสาเหตุอื่นๆที่อาจทำใหมีน้ำหนักเพิ่มได้เช่นเรื่องการรับประทานอาหาร ภาวะไทรอยด์ฮอร์โมนตำ ผลข้างเคียงจากยาบางชนิดเช่นยาสเตียรอยด์ เป็นต้น ควรพบแพทย์เพื่อหาสาเหตุที่เป็นโรคก่อน หากไม่พบสาเหตุใดๆจึงอาจจะบอกว่าเป็นผลข้างเคียงจากยาฝัง แต่ก็ไม่ควรขึ้นมากผิดปกติดังกล่าวมา ถ้าไม่สบายใจ อาจแจ้งแพทย์เพื่อขอเปลี่ยนวิธีการคุมกำเนิดได้การดูแลตนเองเบื้องต้น1.ควบคุมอาหาร โดย รับประทานอาหารที่หลากหลาย เช่น คาร์โบไฮเดรตอย่างธัญพืชที่ไม่ผ่านการขัดสี ผัก ผลไม้ โปรตีนไขมันน้อย และไขมันที่ดีกับร่างกายในปริมาณที่เหมาะสม เลี่ยงการรับประทานไขมันเลว ไขมันอิ่มตัว อย่างไขมันจากสัตว์ หรือไขมันที่อยู่ในอาหารขยะต่างๆ ซึ่งเป็นไขมันที่อันตรายต่อสุขภาพ รับประทานผักผลไม้ให้มากขึ้น2.ออกกำลังกายเพื่อเพิ่มการเผาผลาญของร่างกาย ได้แก่ การวิ่ง การว่ายน้ำ การปั่นจักรยาน การเต้นแอโรบิก และการเดิน3.หากมีน้ำหนักมาก และคุมอาหารออกกำลังกายแล้วไม่สามารถลดได้ อาจมีข้อบ่งชี้ในการใช้ยาบางชนิดหรือการผ่าตัดเพื่อลดขนาดกระเพาะ